21 April: Die eindbestemming se naam is Jesus. - Jan van der Watt - www.bybelkennis.co.za
by Mitch Kalp · Published 21/04/2017 · Updated 28/03/2017
Joh 1:1-34 (fokus 1:1-18)
Mense bly maar soekers… soekers na God. Diep binne-in ons weet ons dat ons alleen by God regtig rus vir ons siele sal vind. Daarom bly ons siele onrustig op reis, soekend, vraend, tastend. Dit is ŉ reis met net een eindbestemming: God self! As ons sy stem hoor, op sy skoot neersak, sal ons weet, ons is dáár.
Maar hierdie is ŉ ironiese reis: dit is nie omdat ons so goed kan soek dat ons sal vind nie. Nee, dit is omdat God self op reis gegaan het, op soek na ons. Ons het Hom nie gevind nie, maar Hy het ons kom vind. Ons het nie na die eindbestemming toe gegaan nie, maar die Eindbestemming het na ons toe gekom. Daarvan vertel Johannes ons: Jesus het mens geword… en onder ons kom woon (1:14). Met Jesus se koms het God weer sy tent tussen ons kom opslaan sodat ons daar sy genade en heerlikheid kon leer ken.
Jy hoef nie te ver te soek nie – die eindbestemming se naam is Jesus. By Hom vind jy God.
by Mitch Kalp · Published 08/05/2017
by Mitch Kalp · Published 25/09/2017 · Last modified 04/09/2017
by Mitch Kalp · Published 04/12/2017 · Last modified 28/11/2017
Ambisie: Goed of sleg
Moet ons die Bybel so vinnig lees?
Dissipline van God